作者：王质
词牌/韵律：笛家弄・笛家

paragraphs: 凌乱败荷，既似沙莞，又如淝水。
颠倒旌旗都靡。
馀花敧谢，又似乌江，骓兮不逝。
虞兮奈尔。
凋柳萧骚，又如轵道，故老何颜对。
因缘断。
时节转。
自然如彼。
自然如此。
水边沙际。
芦花摇曳。
唤住行人，蓼花妩媚。
引翻游子。
又似江都酣夜延秋，建业望仙结绮。
月下心飞，风前骨醉。
共苹花得意。
今看昔、后看今未。
一回头，已百弹指。